FreeDOS

FreeDOS — гэта аперацыйная сістэма, сумяшчальная з MS-DOS. FreeDOS распаўсюджваецца на ўмовах GNU General Public License, уключае ў сябе некалькі праграм пад іншымі свабоднымі і несвабоднымі ліцэнзіямі. Праект быў распачаты ў 1994 годзе; версія 1.0 выйшла ў свет 3 верасня 2006 года.

Акрамя таго, у межах праекта FreeDOS распрацавана замена каманднаму інтэрпрэтатару MS-DOS (COMMAND.COM). Новы інтэрпрэтатар атрымаў назву FreeCOM.

Кампаніі Dell, HP і Lenovo вырабляюць і пастаўляюць персанальныя камп’ютары з прадусталяванай аперацыйнай сістэмай FreeDOS, гэта зніжае агульны кошт камп’ютара (у параўнанні з прадусталяванай АС Windows). Таксама FreeDOS усталёўваецца на ноўтбукі Asus і Samsung.

Дзякуючы DOS/32 (развіццё DOS/4GW) і Open Watcom (развіццё Watcom), FreeDOS прапануе лёгкае рашэнне для прамысловых камп'ютараў з архітэктурай PC.

 Гісторыя версій 
Гісторыя версій FreeDOS Версія  Статус  Кодавае імя  Дата 0.05  ALPHA  —  12 студзеня 1998 0.1  BETA  Orlando  25 сакавіка 1998 0.2  BETA  Marvin  28 кастрычніка 1998 0.3  BETA  Ventura  21 красавіка 1999 0.4  BETA  Lemur  9 сакавіка 2000 0.5  BETA  Lara  10 жніўня 2000 0.6  BETA  Midnite  18 траўня 2001 0.7  BETA  Spears  7 верасня 2001 0.8  BETA  Nikita  7 красавіка 2002 0.9rc1  BETA  Methusalem  ліпень 2003 0.9rc2  BETA  —  23 жніўня 2003 0.9rc3  BETA  —  27 верасня 2003 0.9rc4  BETA  —  5 лютага 2004 0.9rc5  BETA  —  20 сакавіка 2004 0.9  BETA  —  28 верасня 2004 0.9sr1  BETA  —  30 лістапада 2004 0.9sr2  BETA  —  30 лістапада 2005 1.0  FINAL  —  3 верасня 2006 1.1  FINAL  —  1 студзеня 2012

 Камплектацыя 

Дыстрыбутыў FreeDOS уключае ў сябе вялікую колькасць бясплатных праграм — як напісаных спецыяльна для DOS, так і партаваных з уніксападобных сістэм з дапамогай DJGPP: утыліты, браўзеры (Lynx, Arachne), тэкставыя рэдактары (edlin, edit, vim, emacs), некалькі гульняў (у тым ліку FreeDoom), графічная сістэма GEM і інш.

 Спасылкі 




Катэгорыя:DOS
Катэгорыя:Свабодныя аперацыйныя сістэмы